Tips for Glowing Skin: यह बात हर किसी को मालूम है कि जैसे-जैसे उम्र बढ़ती है उसका प्रभाव हमारे शरीर पर साफ तौर पर दिखने लगता है। इसके लिए कई लोग महंगी क्रीम, देसी नुस्खे, ब्यूटी ट्रीटमेंट का सहारा लेते हैं। यह सारी मेहमत चेहरे पर पड़ी झुर्रियों को छुपाने के लिए की जाती हैं। धीमा मेटाबॉलिज्म, घटता स्टैमिना, बढ़ती बीमारियां ढलती उम्र के लक्षण हैं। आप अपने सालों को बढ़ने से रोकने के लिए जहां कुछ नहीं कर सकते हैं वहीं इसे दिखाने से रोक जरूर सकते हैं। एक फिट रुटीन की वजह से आप अपनी ऐज को बढ़ने से रोक सकते हैं। नियमित तौर पर एक्सरसाइज को फॉलो करने से आपको फिट रहने में मदद मिलेगी। इसकी मदद से आप बीमारियों की चपेट में भी कम आएंगे और आपका स्टैमिना बढ़ने के साथ ही मांसपेशियां भी मजबूत बनेंगी। आपको शारिरीक तौर पर मजबूत बनने में मदद मिलेगी जिससे की आप अपनी उम्र छुपा पाएंगे। कैलिफोर्निया के ऑरेंज की चापमैन यूनिवर्सिटी के पीएचडी डायरेक्टर फ्रैंक फ्रिश ने कहा कि एक्सरसाइज करने से आप अपनी ऐज से ज्यादा जवान दिखते हैं। उन्होंने कुछ वर्कआउट बताए हैं जिनकी मदद से आपकी असली उम्र छुप जाएगी।